Document ID: 32012R0238
Publication Date: 2012-03-19

Title and Content:
IZVEDBENA UREDBA KOMISIJE (EU) št. 238/2012
z dne 19. marca 2012
o vpisu imena v register zaščitenih označb porekla in zaščitenih geografskih označb [Sel de Guérande / Fleur de sel de Guérande (ZGO)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
ob upoštevanju naslednjega:
(1)
V skladu s prvim pododstavkom člena 6(2) Uredbe (ES) št. 510/2006 je bila vloga Francije za registracijo imena „Sel de Guérande / Fleur de sel de Guérande“ (ZGO) objavljena v Uradnem listu Evropske unije (2).
(2)
Ker Komisija ni prejela nobenega ugovora v skladu s členom 7 Uredbe (ES) št. 510/2006, je treba navedeno ime registrirati.
(3)
Vendar se lahko v skladu z drugim pododstavkom člena 13(3) Uredbe (ES) št. 510/2006 določi prehodno obdobje za podjetja s sedežem v državi članici, kjer se nahaja geografsko območje, če so omenjena podjetja zakonito tržila zadevne proizvode in neprekinjeno uporabljala zadevna imena najmanj pet let pred dnem objave iz člena 6(2) navedene uredbe ter so to izpostavila v postopku ugovora na nacionalni ravni iz člena 5(5) navedene uredbe.
(4)
Organi Francoske republike so v dopisu, ki ga je Komisija prejela 22. februarja 2011, potrdili, da podjetja s sedežem na njihovem ozemlju, navedena v seznamu v Prilogi II k tej uredbi, izpolnjujejo pogoje iz drugega pododstavka člena 13(3) Uredbe (ES) št. 510/2006.
(5)
Navedenim podjetjem je pod temi pogoji omogočeno, da še naprej uporabljajo registrirano ime „Sel de Guérande / Fleur de sel de Guérande“ (ZGO) v petletnem prehodnem obdobju od začetka veljavnosti te uredbe -
SPREJELA NASLEDNJO UREDBO:
Člen 1
Registrira se ime iz Priloge I k tej uredbi.
Podjetja s seznama v Prilogi II k tej uredbi pa lahko še naprej uporabljajo navedeno ime v petletnem obdobju od začetka veljavnosti te uredbe.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. marca 2012

Classification:
Level 1 Topics: 100147
100161
100159
Level 2 Topics: 100277
100283
100264
100282
100195
100196
Level 3 Topics: 13
2767
138
5283
122
2106
4590
913
2200
All Topics: 1085
3173
3758
5573